open-index/open-wikipedia-markdown huggingface dataset:
Concello de Kungsör

**Kungsör** é un concello sueco (*kommun*) do condado de Västmanland. A súa capital é a poboación de Kungsör. En decembro do ano 2024 o concello tiña unha poboación de 8 694 habitantes.

No concello de Kungsör o sector público é un importante empregador, xa que case a metade da poboación activa traballa nese sector. A industria manufactureira é a que domina a actividade económica do municipio.

## Historia administrativa 
A área do concello correspóndese coa das parroquias de Björskog, Kung Karl, Kungs-Barkarö e Torpa, todas elas no härad de Åakerbo. Nesa parroquias creáronse concellos rurais co mesmo nome coa reforma municipal de 1862.

A localidade munucipla de Kungsör estableceuse o 7 de abril de 1904 e disolveuse en 1907 cando se creou o köping de Kungsör a través dunha escisión do concello rural de Kung Karl.

Coa reforma municipal de 1952 todos os concellos rurais pasaron a formar parte do concello de Kung Karl.

O actual concello de Kungsör naceu coa reforma municipal de 1971 a partir do köping de Kungsör e do concello rural de Kung Karl.

## Xeografía 
O concello de Kungsör atópase no sur do condado de Västmanland. Limita ao oeste co concello de Arboga e ao norte co de Köping, os dous en Västmanland, e ao sueste foi fronteira co municipio de Eskilstuna, no condado de Södermanland.

### Topografía e hidrografía 
En dirección leste-oeste ao sur do río Arbogaån unha importante falla rochosa atravesa o municipio. Ao norte da mesma esténdese unha ampla chaira arxilosa cultivada que vai ata a parte interior do lago Mälar. Nas chairas hai zonas de campos cubertos de bosque caducifolio, onde está a paisaxe especial de bosques caducifolios e prados de carballos de Kungs-Barkarö, que é exclusiva da zona.

No sur, spor riba da ladeira da falla, esténdese unha zona suavemente ondulada con bosque de coníferas e cuberta de morenas. A ben definida crista de seixos Köpingsåsen esténdese en dirección norte-sur a través da zona urbana de Kungsör e ao longo da beira occidental do lago Mälar.

## Notas
Heinz Hoyer

**Heinz Hoyer**, nado en Elxleben, provincia de Dobrich, o 10 de xaneiro de 1953, é un escultor, deseñador e gravador de medallas, moedas alemán.

## Traxectoria 
Heinz Hoyer cursou estudos superiores de Escultura na Academia de Arte Weißensee de Berlín, entre 1970 e 1975. Alí coñeceu a artista búlgara Sneschana Russewa, estudante de Deseño Gráfico, con quen casou 1976.

A partir de 1977, Hoyer traballou como artista independente entre Bulgaria e Berlín, e en 1980 a parella instalouse definitivamente na República Democrática Alemá, onde Heinz comezou a traballar como deseñador de selos e moedas, ás veces en común coa súa muller e noutras ocasións de xeito independente. A partir de 1983, Heinz Hoyer comezou a impartir docencia na Academia Weißensee.

## Escolma de obras 
### Selos 

### Moedas 

## Notas 
## Véxase tamén 
### Bibliografía 
* Steguweit, W. (2014). "Zeitgenössische Künstler in ihrem numismatischen und philatelistischen Umfeld. 3.Sneschana Russewa-Hoyer und Heinz Hoyer". En *Numismatisches Nachrichtenblatt*. 63. Marzo.

### Outros artigos 
* Lista de deseñadores de moedas de euro
Ikigai

é un concepto xaponés que non ten tradución literal. Pode definirse como «a razón de vivir» ou «a razón de ser», é dicir, aquilo que fai que a vida pague a pena. Todas as persoas, conforme a cultura xaponesa, teñen un *ikigai*. Porén, atopalo require unha busca interior profunda e decote prolongada. Esta busca é considerada esencial, xa que se cre que o descubrimento do propio *ikigai* trae o sentido da vida e, á súa vez, un motivo de satisfacción con esta.

## Etimoloxía 
O termo *ikigai* componse de dúas palabras xaponesas: , que se refire á vida, e , que por rendaku (fenómeno morfofonolóxico do xaponés) dá lugar a *gai* e aproximadamente significa «a realización do que un espera e desexa».

## Contexto 
Na cultura de Okinawa, o *ikigai* concíbese como «unha razón para erguerse pola mañá», é dicir, unha razón para gozar da vida. Nunha palestra de TED, o académico Dan Buettner suxeriu que o *ikigai* era un dos motivos polos que a xente de Okinawa tiña unha vida tan longa.

A palabra *ikigai* utilízase tamén para referirse ás circunstancias mentais e espirituais en que as persoas senten que as súas vidas son valiosas. Non está necesariamente ligada á situación económica persoal ou ao estado particular da sociedade. Unha persoa pode experimentar o *ikigai* malia sentir que o presente sexa sombrío, mais ten un obxectivo en mente. Os comportamentos que fan sentir o *ikigai* non son accións de  obrigado cumprimento, senón naturais e espontáneas.

No artigo titulado *Ikigai — jibun non kanosei, kaikasaseru katei* («Ikigai: o proceso de permitir que as posibilidades dun mesmo florezan»), Kobayashi Tsukasa escribe que «a xente pode sentir o auténtico *ikigai* só cando, sobre a base da madurez persoal, da satisfacción de diversos desexos, do amor e da felicidade, se atopa cos demais e cun sentido do valor da vida que avanza cara á autorrealización».

## Notas 
## Véxase tamén 
### Outros artigos 
* areté
* logos
### Ligazóns externas 
* "Ikigai", More Explore.
* "Ikigai and Mortality"  *Psychology Today*. 17 de setembro de 2008
* Ikigai – Los secretos de Japón para una vida larga y feliz .
Joaquin Jimenez

**Joaquin Jimenez**, nado en Saumur, Val do Loira, o 23 de outubro de 1956, é un escultor, pintor, medallista e deseñador de moedas, nomeado en 2020 gravador xeral de moedas de Francia.

## Traxectoria 
Joaquin Jimenez comezou a deseñar moedas do anterior sistema monetario do franco francés para a *Monnaie de Paris* en 1986 e foi un prolífico creador de moedas conmemorativas durante a década de 1990. Coa chegada do euro, encomendóuselle a creación dos deseños para os anversos da serie circulante francesa completa, desde o céntimo aos dous euros, que comezou a cuñarse en 1999, así como unha gran cantidade de moedas francesas conmemorativas co seu valor facial en euros. Unha destas creacións foi o anverso da moeda de dous euros conmemorativa dos 35 anos do Programa Erasmus, que se emitiu conxuntamente en todos os Estados da Eurozona.  

Joaquin Jimenez creou ademais deseños propios para moedas de países e autoridades emisoras alleas á Eurozona, como Xibraltar, Niue ou Suíza.

En 2008 foi nomeado cabaleiro da Orde das Artes e das Letras, e foi promovido a comendador desta orde en 2021.

## Moedas creadas por Joaquin Jimenez 
### Moedas circulantes 

Ficheiro:10 Francs 1986 - Type Republique -b.jpg|Anverso. 10 francos (1986). Centenario da fin da 1ª GM.
Ficheiro:1999 Euro (France mint) (5136129109).jpg|alt=Anverso. 2 euros (1999) circulantes.|Anverso. 2 euros (1999).
Ficheiro:2 euros France 2022.jpg|alt=Anverso. Novos 2 euros (2022) circulantes.|Anverso. Novos 2 euros (2022).
Ficheiro:2001 Euro 50 cent (France mint) (5138478898).jpg|alt=Anverso. 50 cents (2001) circulantes.|Anverso. 50 cents (2001).
Ficheiro:2008 Euro 5 cent (France) (5147488616).jpg|alt=Anverso. 5 cents (2008) circulantes..|Anverso. 5 cents (2008).

### Moedas conmemorativas 

Ficheiro:2 Euro - Bleuet de France.jpg|Anverso. 2 euros (2018). Centenario da fin da 1ª GM.
Ficheiro:2 Euro Frankreich 2020 - Charles de Gaulle.jpg|Anverso. 2 euros (2020). Charles de Gaulle.
Ficheiro:Côté Pile de la pièce de 5000€.jpg|Anverso (desde 2014). Conmemorativa. 
Ficheiro:Swiss-Commemorative-Coin-2004b-CHF-20-obverse.png|Suíza. Anverso. 20 francos (2004). Centenario da FIFA. 

## Notas 
## Véxase tamén 
### Outros artigos 
* Gravador xeral de moedas de Francia
* *Monnaie de Paris*
Hayes

O apelido **Hayes** pode estar referido a:

* **Darren Hayes** (nado en 1972), cantautor e produtor musical australiano;
* **Elvin Hayes** (nado en 1945), ex xogador de baloncesto estadounidense da NBA; 
* **Eric Hayes** (nado en 1987), ex xogador de baloncesto estadounidense; 
* **Helen Hayes** (1900-1993), actriz estadounidense;
* **Isaac Hayes** (1942-2008), produtor musical estadounidense;
* **Jarlath Hayes** (1924-2001), tipógrafo, deseñador das moedas do euro de Irlanda;
* **Jaxson Hayes** (nado en 2000), xogador de baloncesto estadounidense da NBA; 
* **Killian Hayes** (nado en 2001), xogador de baloncesto franco-estadounidense da NBA; 
* **Rutherford B. Hayes** (1822-1893), 19º presidente dos EEUU; 
* **Tommy Hayes** (nado en 1980), ex xogador de rugby irlandés;

### Lugares 
* **Hayes Center**, vila do Estado norteamericano de Nebraska;
* **Presidente Hayes**, departamento de Paraguai;
Gonçalo Paciência

**Gonçalo Mendes Paciência**, nado no Porto o 1 de agosto de 1994, é un futbolista portugués. Xoga de dienteiro e o seu equipo é o Real Club Celta de Vigo da Primeira División de fútbol española.

O seu pai é o exfutbolista Domingos Paciência.

## Traxectoria
### Clubs
Comezou a adestrar na canteira do FC Porto, onde debutou en 2014. Posteriormente foi cedido a varios equipos da liga portuguesa, así coma ao Olympiacos FC de Grecia. Tamén xogou nos equipos alemáns FC Schalke 04 e Eintracht Fráncfort.

O 6 de agosto de 2022 oficializouse a súa fichaxe polo RC Celta, cun contrato até xuño de 2025.

### Selección nacional
O 14 de novembro de 2017 debutou coa selección de Portugal contra os Estados Unidos.

## Palmarés 
### Títulos nacionais 
### Títulos internacionais 
## Notas
## Véxase tamén
### Outros artigos
* Domingos Paciência
* FC Porto
* RC Celta de Vigo
### Ligazóns externas
* Gonçalo Paciência Perfil de Gonçalo Paciência en *Transfermarkt*.
Concello de Köping

**Köping** é un concello sueco (*kommun*) do condado de Västmanland. A súa capital é a cidade de Köping. En xuño do ano 2022 o concello tiña unha poboación de 26 150 habitantes.

O concello limita ao norte co municipio de Skinnskatteberg, ao nordés co de Surahammar, ao leste co de Hallstahammar, ao sur cos de Kungsör e Arboga, e ao oeste co de Lindesberg, este último no condado de Örebro.

## Notas
Jarlath Hayes

**Jarlath Fabian Hayes**, nado en Dublín o 11 de setembro de 1924 e finado o 17 de maio de 2001, foi un tipógrafo e deseñador gráfico irlandés, coñecido polo seu deseño das moedas do euro de Irlanda.

## Traxectoria 
### Primeiros anos e formación 
Jarlath Hayes foi o cuarto dos seis fillos de Lilian Delahunty e o contable Richard Hayes. Cursou o seu ensino secundario na *Synge Street Christian Brothers School*, de Dublín.

### Publicista 
En 1945, Hayes iniciou a súa carreira no sector publicitario, traballando na compañía ''O'Kennedy-Brindley & O'Keeffe's Advertising*, e tamén foi profesor de deseño publicitario a tempo parcial no Instituto de Tecnoloxía de Dublín (DIT). En 1963 fundou *Group 3 Design'', xunto con dous socios deseñadores. e utilizouse nas cubertas dos discos do grupo musical irlandés Clannad. En maio de 2020 púxose a disposición unha versión dixital desta fonte deseñada por Hayes.

### Deseñador de selos e moedas 
O deseño do selo postal irlandés de 1995 conmemorativo do 50º aniversario da fundación das Nacións Unidas tamén foi obra de Hayes. 

No entanto, a obra que lle achegou a Hayes unha maior proxección internacional foi o anverso nacional común para toda a serie de moedas do sistema do euro cuñadas por Irlanda a partir de 2002, desde o céntimo ata os dous euros, baseado na representación dunha Arpa celta, símbolo do país. Hayes foi tamén o autor dunha moeda de prata con valor de 10 euros emitida por Irlanda en conmemoración dos Xogos Olímpicos Especiais celebrados en Dublín en 2003.

## Vida persoal 
Jarlath Hayes estivo casado con Oonagh Hayes, con quen tivo un fillo e catro fillas.

Finou o 17 de maio de 2001 aos 76 anos.

## Notas 
## Véxase tamén 
### Outros artigos 
* Lista de deseñadores das moedas de euro
Concello de Laholm

**Laholm** é un concello sueco (*kommun*) do condado de Halland. A súa capital é Laholm. No ano 2024 o concello tiña unha poboación de 26 595 habitantes.

A parte sur do concello está dominada polo macizo tectónico Hallandsåsen, e a costa ao longo da baía de Laholm pola maior praia de Suecia. Bosques de coníferas e extensas turbeiras dominan a chaira de Laholm, que cara ao leste conduce a unha paisaxe lixeiramente montañosa.

A industria manufactureira empregaba a pouco menos dunha quinta parte da poboación activa a principios da década de 2020. A segunda industria era do concello era a agricultura.

## Historia administrativa 
A área do concello correspóndese coa das parroquias de Hasslöv, Hishult, Knäred, Laholm, Ränneslöv, Skummeslöv, Tjärby, Veinge, Våxtorp e Ysby. Coa reforma municipal de 1862 formáronse nesas parroquias concellos rurais co mesmo nome. Na zona estaba tamén a cidade de Laholm que en 1863 converteuse nun concello da cidade (*stadskommun*).

Coa reforma municipal de 1952 creáronse varios grandes concellos: *Karup* (a partir dos anteriores municipios de Hasslöv, Skummeslöv e Östra Karup), *Ränneslöv* (de Ränneslöv e Ysby) e *Veinge* (de Tjärby e Veinge). A cidade de Laholm e os concellos rurais de Hishult, Knäred, Laholm e Våxtorp permaneceron inalterados.

O actual concello de Laholm naceu coa reforma de 1971 a partir da cidade de Laholm, os concellos rurais de Laholm e Våxtorps, e partes do municipio rural de Karup (as parroquias de Hasslöv e Skummeslöv). En 1974 incorporáronse os municipios de Hishult, Knäred, Ränneslöv e Veinge.

## Xeografía 
O concello atópase no sur do landskap de Halland. O río Lagan flúe a través del en dirección leste-oeste. Desemboca na baía de Laholm no Kattegatt.

Laholm limita ao norte co concello de Halmstad no condado de Halland, ao leste cos concellos de Ljungby e Markaryd no condado de Kronoberg, e ao sur cos concellos de Örkelljunga, Ängelholm e Båstad no condado de Escania.

## Notas
Concello de Kävlinge

**Kävlinge** é un concello sueco (*kommun*) do condado de Escania. A súa capital é Kävlinge, que tamén é a área urbana máis grande do municipio. En decembro do ano 2024 o concello tiña unha poboación de 32 477 habitantes.

## Xeografía 
O concello limita ao norte cos municipios de Landskrona e Svalöv, ao leste co de Eslöv, ao sueste co de Lund e ao sur co municipio de Lomma.

## Notas
František Chochola

**František Chochola**, nado en Kolín, Bohemia Central, o 15 de abril de 1943, e finado en Hamburgo o 6 de xullo de 2022, é un escultor, medallista, ilustrador e deseñador de medallas de orixe checa e naturalizado alemán.

## Traxectoria 
Chochola completou os seus estudos superiores de Escultura na Academia de Belas Artes e Escola de Artesanía de Bechyně entre 1959 e 1963.

Despois do servizo militar traballou primeiro como operario nunha factoría e despois como escenógrafo nun teatro, antes de atopar un emprego como restaurador no Museo de Kolín. A partir de 1968 comezou a traballar por conta propia como escultor, medallista e ilustrador de libros en Praga e en Kolín. Tras o final da Primavera de Praga, emigrou a Hamburgo en 1971.

En 2002 foi galardoado co premio de gravado Johan Veit Döll, outorgado conxuntamente pola cidade de Suhl e a Sociedade Alemá da Medalla de Arte.

## Notas 
## Véxase tamén 
### Bibliografía 
* Hasse, E. S. (2022). "Trauer um František Chochola. Seine Werke stecken in fast jedem Portemonnaie". En *Hamburger Abendblatt*. 12 de agosto de 2022.
* Nägele, H. (1980). "Frantisek Chochola ein tschechischer Illustrator in Deutschland". En *Illustration* *63*. Nº 1/1980. ISSN 0019-2457. Páxinas 22-26.

### Outros artigos 
* Lista de deseñadores de moedas de euro
Concello de Landskrona

**Landskrona** é un concello sueco (*kommun*) do condado de Escania. A súa capital é Landskrona. En decembro do ano 2024 o concello tiña unha poboación de 47 309 habitantes.

A paisaxe do concello está formado por paisaxes culturais de terras de cultivo que están atravesadas ​​polos vals dos ríos Braån e Saxån. Estes están dominados por bosques caducifolios, pastos e prados. Landskrona ten unha longa tradición industrial. A principios da década de 2020 estaba representada principalmente polas industrias de talleres, aínda que os principais empregadores eran o concello e a rexión.

Entre 1975 e 1986 a tendencia de poboación foi negativa e posteriormente a poboación volveu medrar. 

## Xeografía 
O concello de Landskrona está situado na parte occidental da provincia histórica de Skåne. Ao norte limita co municipio de Helsingborg, ao leste co de Svalöv e ao sur co de Kävlinge. Do outro lado do Öresund, o municipio limita ao oeste cos concellos dinamarqueses de Fredensborg, Hørsholm e Rudersdal na rexión de Hovedstaden.

## Notas
Premio Nacional de Poesía Joven Miguel Hernández

O **Premio Nacional de Poesía Joven Miguel Hernández** é un dos premios literarios nacionais de España convocados polo Ministerio de Cultura.

Foi establecido en 2010 e a súa primeira convocatoria tivo lugar en 2011. O premio ten por obxectivo favorecer os novos poetas creadores para que sexan coñecidos e «outorgar unha primeira oportunidade para a difusión e o goce das súas obras». O premio instituíuse no centenario do nacemento do poeta Miguel Hernández e recoñece a obra publicada no ano anterior por un autor menor de trinta e un anos, a idade á que aquel morreu. A súa dotación económica inicial, como o resto dos premios nacionais de literatura, é de 20.000 euros.

* 2011: Laura Casielles por *Los idiomas comunes*
* 2012: Martha Asunción Alonso por *Detener la primavera*
* 2013: Unai Velasco por *En este lugar*
* 2014: Carlos Loreiro por *Los poemas de Marcelo Aguafuerte. Crónicas para El buey Apis*
* 2015: Gonzalo Hermo por *Celebración*
* 2016: Constantino Molina Monteagudo por *Las ramas del azar*
* 2017: Ángela Segovia por *La curva se volvió barricada*
* 2018: Berta García Faet por *Los Salmos Fosforitos* 
* 2019: Xaime Martínez Menéndez por *Cuerpos perdidos en las morgues*
* 2020: Alba Cid por *Atlas*
* 2021: María Elena Higueruelo Illana por *Los días eternos*
* 2022: Ismael Ramos por *Lixeiro*
* 2023: Mayte Gómez Molina por *Los trabajos sin Hércules*.
* 2024: Lola Tórtola, por *Los dioses destruidos*
* 2025: Elisa Fernández Guzmán, por *Después del pop*

## Notas
Concello de Laxå

**Laxå** é un concello sueco (*kommun*) do condado de Örebro. A súa capital é a localidade de Laxå. No ano 2024 o municipio tiña unha poboación de 5 423 habitantes.

## Xeografía 
Laxå atópase no suroeste do condado de Örebro. O concello limita co municipio de Karlsborg ao sur, co de Töreboda ao suroeste e co de Gullspång ao oeste, os tres no condado de Västra Götaland. Ao norte limita co concello de Degerfors, ao nordés cos de Lekeberg e Hallsberg, e ao sueste co de Askersund, no condado de Örebro.

### Topografía e hidrografía 
Grandes partes do concello están cubertas de bosque, e a área e rica en turbeiras e zonas húmidas. Unha das máis coñecidas é Skagershultamossen, que se estende ata o municipio de Lekeberg. Na parte meridional do concello de Laxå hai partes do parque nacional de Tiveden, unha zona coñecida pola súa beleza natural e pola súa rica biodiversidade.

Algúns pequenos esker atravesan a paisaxe, como o Finnerödjaåsen, que en Ullsand se converte nunha gran campo de correntes subglaciais. Ao oeste Laxå limita cos lagos Skagern e Unden, que contribúen á beleza natural e á recreación da zona.

## Notas
Pablo Beiro

**Pablo Beiro Diz**, nado en Vigo en 1962 e finado na mesma cidade o 28 de febreiro de 2015, foi un deportista paralímpico e político galego.
miniatura|Pavillón Pablo Beiro.
## Traxectoria 
miniatura|A cidade de Vigo ós seus atletas.
Quedou parapléxico despois dunha deficiente operación cirúrxica. Rexentou un quiosco de prensa en Canido desde 1978. Traballou na ONCE.

Comezou a practicar o baloncesto en cadeira de rodas en Toledo. En 1982 cofundou e presidiu o Club Deportivo Baloncesto AMFIV (Asociación de Minusválidos Físicos de Pontevedra). Xogou na Selección de baloncesto de España paralímpica nos VIII Xogos paralímpicos de Seúl 1988.

Foi concelleiro do concello de Vigo polo Partido Popular desde 2009.

Recoñecérono como Vigués distinguido no ano 2000. Un pavillón municipal de deportes en Bouzas leva o seu nome.

## Notas 
## Véxase tamén 
### Outros artigos 
* Baloncesto en cadeira de rodas
Lekeberg

**Lekeberg** é un concello sueco (*kommun*) do condado de Örebro. A súa capital é Fjugesta. No ano 2024 o concello tiña unha poboación de 8 606 habitantes.

## Historia administrativa 
A área do municipio correspóndese ás parroquias (*socken*) de Edsberg, Hackvad, Hidinge, Knista, Kräcklinge, Kvistbro och Tångeråsa. Coa reforma municipal de 1862 fundáronse nesas parroquias concellos rurais co mesmo nome. 

O 23 de marzo de 1906 estableceuse a comunidade municipal de Fjugesta no concello rural de Knista. 

Coa reforma municipal de 1952 creáronse tres "grandes concellos" na zona: Lekeberg (a partir dos anteriores concellos de Edsberg, Hackvad, Hidinge, Knista e Kräcklinge), Svartå (de Kvistbro, Nysund e Skagershult) e Viby (de Tångeråsa e Viby). 

A finais de 1962 disolveuse a comunidade municipal de Fjugesta. No ano 1965 o concello rural de Viby incorporouse ao köping de Hallsberg, e dous anos despois unha parte do köping (a parroquia de Tångeråsa) incorporouse ao concello rural de Lekeberg, ao igual que unha parte do disolto concello rural de Svartå (a parroquia de Kvistbro). 

Coa reforma de 1971 o municipio rural de Lekeberg pasou a formar parte do concello de Örebro. O actual concello de Lekeberg fundouse o 1 de xaneiro de 1995 tras separarse de Örebro a zona que formaba o municipio rural de Lekeberg antes de 1971, e que entre os anos 1983 e 1994 constituíu o Consello Municipal do Distrito de Lekeberg no municipio de Örebro.

## Xeografía 
O municipio atópase no sur do condado de Örebro e limita cos concellos de Hallsberg e Laxå ao sur, co de Degerfors ao oeste, co de Karlskoga ao noroeste, co de Örebro ao nordés, e co de Kumla ao leste. 

## Notas
Concello de Leksand

**Leksand** é un municipio sueco (*kommun*) do condado de Dalarna. A súa capital é Leksand, o que o converte nun dos 42 concellos que ten como capital a unha antiga localidade municipal. No ano 2024 o concello tiña unha poboación de 16 137 habitantes.

As partes máis altas do municipio están cubertas por morenas forestais. Os sedimentos de gran fino, ás veces calcarios, depositáronse Ao longo do val do Österdalälven depositáronse sedimentos de gran fino, ás veces calcarios, especialmente arredor de Siljansnäs e Österviken no Siljan, que constitúen a paisaxe agrícola primaria. O impresionante esker Badelundaåsen está cuberta de sedimentos de gran fino.

O concello ten unhas 1 000 empresas, sendo a maioría delas pequenas empresas. Os maiores empregadores privados son Clas Ohlson AB, Tomoku-hus e Leksandsbröd.

## Xeografía 
O municipio atópase a carón do lago Siljan. A través del flúe o río Österdalälven que desemboca no Báltico. Leksand está no centro do condado de Dalarna e limita ao nordés co concello de Rättvik, ao leste co de Falu, ao sur cos de Borlänge e Gagnef, ao oeste co de Vansbro, e ao noroeste con Mora.

## Notas
Concello de Lerum

**Lerum** é un municipio sueco (*kommun*) do condado de Västra Götaland. A súa capital é Lerum. En xuño do ano 2022 o concello tiña unha poboación de 43 548 habitantes.

O concello limita ao oeste cos municipios de Gotemburgo e de Ale, ao leste cos de Alingsås e Bollebygd, e ao sur cos de Härryda e Partille. A través do municipio flúe o río Säveån.

## Notas
Desnorte Rock

O **Desnorte Rock** foi un festival de música rock, metal e punk en galego, que se celebrou na estación da Gudiña en 2015 e en 2016, organizado pola asociación cultural Porcoteixo.

## Desnorte Rock 2015 (22 de agosto)
* NAO
* Machina
* Malheira
* Contra as cordas
* Kaxatazo
* Skalingrado

## Desnorte Rock 2016 (18 de xuño)
* Keltoi!
* Zënzar
* Skarmento
* Liska!
* Raiba
* Falperrys

## Notas
Hunimundo

**Hunimundo** (395-?) foi un líder dos suevos descrito indistintamente por Xordanes como dux ou rex.

## Traxectoria 
### Rebelión contra os hunos e independencia 
Hunimundo loitou con Ardarico contra os hunos na batalla de Nedao en 454. Posteriormente, Hunimundo fundou un pequeno reino de curta duración na antiga zona de asentamento dos marcomanos e cuados.

### Primeira guerra contra os ostrogodos 
En 469, Hunimundo e os seus aliados esciros loitaron contra os ostrogodos de Valamiro e Teodomiro na batalla de Bolia. Os ostrogodos gañaron e tomaron o control do territorio dos esciros e cuados.

### Bandidaxe 
Hunimundo fuxiu ás montañas Harz, onde liderou unha pequena banda. «Hunimundo, acompañado duns cantos bárbaros, atacou a cidade de Batavia, tal e como o santo prognosticara, e, mentres case todos os habitantes se dedicaban á colleita, mataron a corenta homes da cidade que quedaran a garda».

Hunimundo dirixiu un grupo de asaltos suevos que roubou rabaños de gando gótico de Dalmacia, de camiño á casa, preto do lago Balaton, foron atacados durante a noite polos homes de Teodomiro. Hunimundo e outros rendéronse e foron feitos prisioneiros. Ao parecer Teodomiro adoptou a Hunimundo como fillo e liberouno a el e aos seus homes.

### Traizón e segunda guerra contra os ostrogodos 
Esquecendo o deber co seu "pai", Hunimundo e os seus esciros volveron á guerra contra os godos; Valamiro atacounos e morreu ao caer do seu cabalo. Con outro rex escirio, un tal Alarico descoñecido, uniuse aos sármatas e outras tribos para invadir Pannonia, onde foron derrotados por Teodomiro nunha sanguenta batalla.

## Notas
Concello de Lessebo

**Lessebo** é un municipio sueco (*kommun*) do condado de Kronoberg. A súa capital é Lessebo, pero Hovmantorp é a área urbana máis grande do municipio. A estrada nacional 25 entre Kalmar e Växjö atravesa Lessebo. En xuño do ano 2022 a poboación do concello era de 8 554 habitantes.

O concello atópase no leste do condado e limita ao sur co municipio de Tingsryd, ao oeste co de Växsjö, e ao norte co de Uppvidinge, os tres en Kronoberg, e tamén cos municipios de Emmaboda e Nybro ao leste, os dous no condado de Kalmar.

## Notas
Erwin Olaf

**Erwin Olaf Springveld**, nado en Hilversum, na Holanda Setentrional, o 2 de xullo de 1959, é un fotógrafo profesional dos Países Baixos, coñecido polos seus deseños dos anversos da segunda serie de moedas de euro do seu país.

Como nome artístico prescinde do su apelido e utiliza unicamente os seus dous nomes de pía: **Erwin Olaf**. Reside e traballa en Ámsterdam. 

## Traxectoria 
### Primeiros anos e formación 
Erwin Olaf naceu en Hilversum en 1959, fillo de Lydia van 't Hoff e de Simon Jacobus Springveld, e a súa familia trasladouse a Hoevelaken en 1967.
[miniatura|[Anversos da serie de moedas do euro dos Países Baixos, a nome de Guillerme Alexandre. Deseño: Erwin Olaf.]]
Ademais destas series persoais, Erwin Olaf traballa tamén con marcas coñecidas como Nokia ou Levi's, Diesel ou Bottega Veneta, aínda que non por iso deixou de criticar a industria da moda con series como *Fashion Victims*, realizada en 2000, na que se amosan modelos expidas co rostro cuberto por bolsos de marcas de luxo.

### Deseño de moedas do euro 
Á marxe da fotografía, os deseños de Erwin Olaf foron os escollidos pola Real Casa da Moeda dos Países Baixos para os anversos da serie completa de moedas do euro cuñadas a partir de 2014, logo da entronización do rei Guillerme Alexandre en abril de 2013. 

## Recoñecementos 
* 1988: Novo Fotógrafo Europeo pola súa serie ''Chessmen.
* 2001: León de Prata, Festival Internacional da Publicidade de Cannes, pola campaña "Heineken".
* 2011: Premio Johannes Vermeer das artes, do Estado neerlandés.
* 2014: Premio Círculo de Críticos de Arte, de Chile.
* 2019: Cabaleiro da Orde do León dos Países Baixos.

## Escolma de traballos 

Ficheiro:Groningen Koolhaas Olaf 01.JPG|Servizos públicos en Groningen.
Ficheiro:Marline Williams.jpg|Retrato da actriz Marline Williams.
Ficheiro:Jan des Bouvrie (cropped).png|Retrato do arquitecto Jan des Bouvrie.
Ficheiro:Maxima, 2011.jpg|Retrato da raíña consorte Máxima.

## Notas 
## Véxase tamén 
### Outros artigos 
* Lista de deseñadores de moedas de euro

### Ligazóns externas 
* Sitio web profesional de Erwin Olaf
* Espazo de Erwin Olaf na web da galería Wagner + Partner
Concello de Lidingö

**Lidingö** é un municipio sueco (*kommun*) do condado de Estocolmo. En xuño do ano 2022 o concello tiña unha poboación de 48&nbsp;420 habitantes.

O concello está formado por unha das illas máis grandes do arquipélago interior de Estocolmo e varias illas circundantes. A principios da década de 2022 unha gran parte dos postos de traballo do municipio estaban no sector servizos, á vez que moitos dos seus habitantes traballaban na cidade de Estocolmo.

## Notas
Armadiña Rock

O **Armadiña Rock** é un festival de música que se ven celebrando dende o 2009 en Combarro.

## Armadiña Rock 2009 
Celebrouse o 27 de xuño en Combarro.

* Champurrada
* Os Fervellas Verzas
* The Noisy Room
* Dj Tony Nandez

## Armadiña Rock 2010 
Celebrouse o 13 de agosto en Combarro.

* Samesugas
* Los Villanos de Boraville
* Thee Blind Crows
* Parking Song

## Armadiña Rock 2011 
Celebrouse o 30 de xullo en Combarro.

* Novedades Carminha
* Bastards on Parade
* Malkeda
* Salvation Army

## Armadiña Rock 2012 
Celebrouse o 24 de agosto en Combarro.

* Lorena Alvarez
* O Leo i Arremecaghona!
* The Grave Dolls
* Never Too Late

## Armadiña Rock 2013 
Celebrouse o 28 de xullo en Combarro.

* Som do Galpom
* Ataque Escampe
* Champurrada

## Armadiña Rock 2014 
Celebrouse o 22 de agosto en Combarro.

* Dakidarría
* MIK
* Medomedá

## Armadiña Rock 2015 
Celebrouse o 21 de agosto en Combarro.

* Familia Caamagno
* Recambios Tucho
* O Leo i Arremecághona!

## Armadiña Rock 2016 
Celebrouse o 25, 26 e 27 agosto en Combarro.

* Siniestro Total
* Terbutalina
* The Lakazans
* Tractor Troy
* Poetarras
* Banda Bassotti
* Sés
* NAO
* Banda Crebinsky
* Agoraphobia
* Noite Fechada
* Cora Sayers

## Armadiña Rock 2017 
Celebrouse o 25, 26 e 27 de agosto en Combarro.

* Heredeiros da Crus
* Talco
* Def Con Dos
* Dakidarría
* Ruxe Ruxe
* Bala
* Kitai
* Skarnivals
* Blues do País
* Brinkadelia
* O Leo i Arremecaghona!
* Soul Breakers
* Delombaos
* Carla Green & The Demons
* Fanfarria Taquikardia

## Armadiña Rock 2018 
Celebrouse o 24, 25 e 26 de agosto en Combarro.

* La Pegatina
* Sés
* The Lákazans
* Skandalo GZ
* Balkan Paradise Orchestra
* Amparanoia
* Terbutalina
* Banda Xangai
* Zënzar
* O Sonoro Maxín
* A Banda da Loba
* Noite Fechada
* Dudecan
* Almánimal
* Fanfarria Furruxa
* Voodoo

## Armadiña Rock 2019 
Celebrouse o 23, 24 e 26 de agosto en Combarro.

* Dubioza Kolektiv
* Heredeiros da Crus
* Triángulo de Amor Bizarro
* Dios ke te crew
* Familia Caamagno
* Balkan Bomba
* NAO
* Bastards on Parade
* Jinetes del Trópico
* High Paw & Elephants Yard
* Falperrys
* The Tetas ´Van
* Ukestra do Medio
* Sote
* DJ Beti de la Church
* Brassica Rapa
* Uxía Lambona e a Banda Molona
* Pinguela Terra de Montes
* A Banda do Patio
* Xosé Constenla
* Os Queimatasas

## Armadiña Rock 2020 
Non se celebrou por mor da pandemia do covid.

## Armadiña Rock 2021 
Non se celebrou por mor da pandemia do covid. Fixéronse varias actividades e obradoiros infantís.

## Armadiña Rock 2022 
Celebrouse o 26, 27 e 28 de agosto en Combarro.

* Desakato
* MJ Pérez
* O Cadelo Lunático
* Llegamos Tarde DJ Set
* A Banda do Patio
* Reincidentes
* Temenda Jauría
* Rebeliom do Inframundo
* Sofía Gabanna
* La Quinkillada
* Fondo Norte
* Brais das Hortas
* Louband Street Band
* Sheila Patricia

## Notas
Bruno Ninaber van Eyben

**Bruno Ninaber van Eyben**, nado en Boxtel, Brabante do Norte, o 3 de novembro de 1950, é un xoieiro e enxeñeiro industrial neerlandés coñecido por ser o autor do deseño do anverso das moedas do euro dos Países Baixos.

## Traxectoria 
Ninaber é fillo do artista Antonius Cornelius (Toon) Ninaber van Eyben (1896-1977) e de Carla Hoyng (1910-1975).

Bruno Ninaber van Eyben graduouse en 1971 dos seus estudos artísticos superiores no Instituto das Artes en Maastricht, na especialidade de deseño de xoiaría, e estableceuse como creador autónomo. Na década de 1970 deseñou obxectos como un reloxo de pulseira (1973), un colgante con reloxo (1976) e un sistema de alumeamento fluorescente (1977).

Entre outros museos relevantes, algunhas das súas obras forman parte das coleccións do *Rijksmuseum* de Ámsterdam*,* do MOMA de Nova York e da *Neue Sammlung*, de Múnic.

Bruno Ninaber van Eyben estableceu en 1971 o seu propio estudio na cidade surholandesa de Delft, co nome de *Studio Ninaber*, e en 2009 inaugurou unha delegación do *Studio Ninaber* en Alemaña. Ademais, en 1985 creou a consultoría internacional de deseño *n|p|k Industrial Design* xunto con dous socios (Ninaber/Peters/Krouwel). 

Desde o 1 de xullo de 2003, é profesor de Deseño na Facultade de Enxeñaría do Deseño Industrial da Universidade de Tecnoloxía de Delft.

## Recoñecementos 
* 1979: Premio *Kho Liang Ie* ao deseño industrial, outogado polo Fondo de Ámsterdam para as Artes.
* 2007: Premio Oeuvre (*Oeuvreprijs*) de deseño, outorgado polo Fondo BKVB.
* 2008: Premio *Piet Zwart*, á traxectoria no deseño, da Organización Profesional de Deseñadores Neerlandeses (BNO).
* 2013: Cabaleiro da Orde do León Neerlandés.

## Escolma de traballos 

Ficheiro:Dutch guilder (1984) reverse.JPG|Anverso dunha moeda a nome de Beatriz (1984).
Ficheiro:Dutch guilder (1984) front.JPG|Reverso da mesma moeda.
Ficheiro:Halshorloge.jpg|Colgante con reloxo.
Ficheiro:2015 Erasmus Prize - 25 November 2015 - Stichting Praemium Erasmianum (73).JPG|Trofeos do Premio Erasmus (1995).
Ficheiro:NAi architectuurplaquette - Oceanium - Diergaarde Blijdorp - Rotterdam.jpg|Plaqueta do Instituto de Arquitectura dos Países Baixos.

## Notas 
## Véxase tamén 
### Outros artigos 
* Lista de deseñadores de moedas de euro

### Ligazóns externas 
* Sitio web profesional de Bruno Ninaber van Eyben
* Canle de Studio Ninaber en Youtube
Yvette Gastauer-Claire

**Yvette Gastauer-Claire**, nada en Esch-sur-Alzette, Luxemburgo, o 29 de maio de 1957, é unha escultora, medallista e deseñadora de moedas luxemburguesa.

Gastauer-Claire reside na vila de Schifflange, no mesmo cantón que a súa cidade natal, onde ten o seu propio estudio. 

Simultaneamente á súa formación regrada, a partir de 1975 foi aprendiz de Escultura no obradoiro do escultor Camille Nocher. desde finais da década de 1970, moitas delas por encarga da ''Caisse d'Épargne de l'État'', entre elas unha serie dedicada a conmemorar o milenio da igrexa de San Miguel de Luxemburgo en 1987, e tamén algunhas deportivas encargadas polo Ministerio de Educación e Deportes.

Ademais desta serie circulante, Gastauer-Claire ocupouse tamén do deseño dun bo número de moedas conmemorativas de Luxemburgo, tanto da serie do euro como, na década de 1990, do franco luxemburgués.

## Notas 
## Véxase tamén 
### Outros artigos 
* Lista de deseñadores das moedas de euro

### Ligazóns externas 
* Sitio web de Yvette Gastauer-Claire
Concello de Linköping

**Linköping** é un concello sueco (*kommun*) do condado de Östergötland. A súa capital é Linköping, que tamén é capital do condado. En xuño do ano 2022 o concello tiña unha poboación de 165 033 habitantes.

## Xeografía 
O concello atópase no centro do landskap de Östergötland. Limita ao suroeste co concello de Boxholm, ao oeste cos de Mjölby e  Motala, ao norte co de Finspång, ao leste cos de Norrköping, Söderköping e Åtvidaberg, e ao sur co municipio de Kinda, todos eles no condado de Östergötland.

## Notas
Concello de Lindesberg

**Lindesberg** é un municipio sueco (*kommun*) do condado de Örebro. A súa capital é Lindesberg. En decembro do ano 2024 o concello tiña unha poboación de 23 141 habitantes.

## Xeografía 
O concello atópase na rexión mineira de Bergslagen e na rexión informal de Västra Mälardalen, e  coopera cos municipios adxacentes do grupo KNÖL (Kommuner i Norra Örebro Län): Nora, Ljusnarsberg e Hällefors.

Lindesberg limita ao sur co concello de Örebro, ao oeste cos de Nora e Hällefors, e ao noroeste co de Ljusnarsbergs, todos eles no condado de Örebro. Ao nordés limita co municipio de Smedjebacken no condado de Dalarna, e ao leste cos de Skinnskatteberg, Köping e Arboga no condado de Västmanland.

## Notas
274301 Wikipedia

**274301 Wikipedia**, de nome provisional '''''', é un asteroide da Familia Vesta, asteroide que orbita na rexión interior do cinto de asteroides, de aproximadamente 1 quilómetro de diámetro.

Foi descuberto o 25 de agosto de 2008 por astrónomos do Observatorio Astronómico Andrushivka no norte de Ucraína. O asteroide foi nomeado en xaneiro de 2013 na honra da Wikipedia.

## Notas
Concello de Lidköping

**Lidköping** é un municipio sueco (*kommun*) do condado de Västra Götaland. A súa capital é Lidköping. En xuño do ano 2022 o concello tiña unha poboación de 40 562 habitantes.

## Notas
Belén Riveiro

**Belen Riveiro Rodríguez**, nada en Cerdedo-Cotobade en 1983, é unha profesora e investigadora galega.

## Traxectoria 
É Doutora pola Universidade de Vigo (2011). Ten realizado estadías no Institut for Applied Photogrammetry and Geoinformatics (Alemaña), na New Mexico State University (USA), en 2011 acadou praza de Lecturer no Departamento de Enceñería Civil da Newcastle University (Reino Unido). E estadías de investigación posdoutoral en Delft University of Technology (Holanda), University of Cambridge (Reino Unido) e na Universidade do Minho (Portugal).

É profesora da Escola de Enxeñería Forestal da Universidade de Vigo desde 2012, titular e acreditada a catedrática desde 2021, no departamento de Enxeñaría dos Materiais, Mecánica Aplicada e Construción, área de Área de Mecánica de Medios Continuos e Teoría de Estruturas. É Investigadora do Grupo de Xeotecnoloxías Aplicadas do Cintecx, o Centro de investigación en Tecnoloxías, Enerxía e Procesos Industriais da mesma universidade. Ten traballado na aplicación das xeotecnoloxías á monitorización e inspección da condición estrutural das infraestruturas, así como no desenvolvemento de novos métodos de avaliación estrutural mediante o uso de intelixencia artificial.

En 2017 a Real Academia de Ingeniería outorgoulle a Medalla Juan López Peñalver. En 2022 foi a gañadora da primeira edición dos "Premios Nacionales de Investigación para Jóvenes" (galardóns convocados polo Ministerio de Ciencia e Innovación para distinguir o mérito de investigadoras e investigadores menores de 40 anos que estean desenvolvendo un labor relevante recoñecido internacionalmente) na categoría de enxeñaría e arquitectura, Premio Nacional Matilde Ucelay. Segundo o xurado foi recoñecida "pola orixinalidade e impacto das súas investigacións, que radican na combinación de diferentes disciplinas para dar solución a retos actuais da enxeñaría estrutural".

É coautora de 51 artigos publicados en revistas internacionais indexadas no Journal Citation Reports (JCR). Coautora de 7 patentes, 4 delas en explotación.

Foi Premio da Crítica de Galicia en Investigación en ciencias e tecnoloxía 2025.

## Obra 
* *Manual práctico de modelado 3D mediante escáner láser terrestre* (2011). Reprogalicia. ISBN 978-84-936762-7-8.
* *Manual práctico de aplicaciones fotogramétricas en ingeniería civil y artquitectura* (2011). Reprogalicia. ISBN 978-84-936762-8-5.
* *Non-Destructive Techniques for the Evaluation of Structures and Infrastructure: 11 (Structures and Infrastructures)* (2016). Editorial CRC Press. Con Mercedes Solla. 444 páxs. ISBN 978-1138028104.

## Notas
Martín de la Puente

**Martín de la Puente Riobó**, nado en Vigo o 22 de xuño de 1999, é un tenista paralímpico galego. Conta no seu palmarés con dous torneos do Grand Slam, ambos na categoría de dobres masculino en cadeira de rodas (US Open 2022 e Wimbledon 2025). No ámbito nacional foi 6 veces Campión de España e número 1 da clasificación nacional. Participou nos Xogos Paralímpicos de Río de Xaneiro de 2016 e Toquio de 2020. Pertence ao Real Club Náutico de Vigo. 

## Traxectoria 
miniatura|250px|A cidade de Vigo ós seus atletas.
Aos dous anos de idade foi diagnosticado con síndrome de Proteus no Hospital de la Paz, en Madrid. Con 14 anos acumulou un total de 16 operacións, incluíndo a amputación do pé esquerdo.

Con apenas 14 anos conseguiu o seu primeiro Campionato de España, e nas seguintes temporadas conseguiu tres veces consecutivas o Campionato do Mundo sub18. No ano 2016 acudiu aos Xogos Paralímpicos de Río de Xaneiro, sendo o deportista máis mozo da súa modalidade, con tan só 17 anos e acadando un Diploma Paralímpico. Tamén participou nos Xogos de Toquio de 2020.

En 2022 situouse como número 1 da clasificación mundial de tenis en cadeira de rodas, na categoría de dobres, tras conseguir o seu primeiro Gran Slam, o Open dos Estados Unidos e a Copa de Mestres en categoría de dobres.

Graduouse no ano 2023 en Administración e Dirección de Empresas.

### Palmarés 
* N.º10 na clasificación mundial en 2021
* Diploma Olímpico nos Xogos de Río de Xaneiro 2016 e Toquio 2020
* Campión de 5 torneos internacionais ITF en 2019 e 2021
* Campión de España Absoluto en 2014, 2016, 2017 e 2019
* Campión do Mundo Júnior en 2015, 2016 e 2017.

## Notas 
## Véxase tamén 
### Outros artigos 
* Síndrome de Proteus
* Tenis en cadeira de rodas
### Ligazóns externas 
* 
*
Galegos na Vuelta a España

Os ciclistas **galegos na Vuelta a España** son aqueles que teñen participado nalgunha das 77 edicións disputadas entre 1935 e 2022. Entre eles salientan tres corredores que foron gañadores da proba: Delio Rodríguez en 1945, Emilio Rodríguez en 1950 e Álvaro Pino en 1986. 
## Delio Rodríguez Barros 
Delio Rodríguez Barros (1916-1994) competiu en 6 edicións da Vuelta a España. Trátase do ciclista cun maior número de vitorias de etapa na historia da proba con 39, liderou a carreira un total de 32 días e foi o gañador absoluto na edición de 1945, na que rematou con media hora de vantaxe sobre o segundo clasificado, Julián Berrendero. En 1947 lideraba a carreira logo de 11 tiradas pero foi sancionado con 10 minutos e rematou terceiro. En 1945 e 1947 tamén gañou a clasificación por puntos.

 
* Vitorias de etapa: 39
* Etapas líder: 32

## Emilio Rodríguez Barros 
Emilio Rodríguez Barros (1923-1984) competiu en 7 edicións da Vuelta a España. Na edición de 1948 acadou unha vitoria de etapa e rematou na segunda posición da clasificación xeral a nove minutos do gañador, Bernardo Ruiz. En 1950 acadou 5 vitorias de etapa e gañou a carreira cunha vantaxe de 15 minutos sobre o segundo clasificado, seu irmán Manuel Rodríguez. Ademais de gañar unha Vuelta a España e acadar 6 vitorias de etapa, conquistou a clasificación da montaña en 1946, 1947 e 1950. A carreira non se celebrou nos anos 1949, 1951, 1952, 1953 e 1954, coincidindo coa mellor época do ciclista.

* Vitorias de etapa: 6
* Etapas líder: 21

## Álvaro Pino Couñago 
Álvaro Pino Couñago (1956-...) competiu en 9 edicións da Vuelta a España, rematando 6 veces entre os 10 primeiros e acadando a vitoria final na edición do ano 1986 por diante de Robert Millar e Sean Kelly. Gañou 5 etapas, nos anos 1981, 1986, 1988 e 1989, a derradeira delas nos Lagos de Covadonga, e conquistou o gran premio da montaña na edición de 1988.

* Vitorias de etapa: 5
* Etapas líder: 13

## Vicente López Carril 
Vicente López Carril (1942-1980) competiu en 8 edicións da Vuelta a España, acadando un 5º posto na edición de 1976 como mellor resultado, acadando ese ano unha vitoria na etapa 15 que rematou en Cangas de Onís.

* Vitorias de etapa: 1
* Etapas líder: 0

## Manuel Rodríguez Barros 
## Ezequiel Mosquera Míguez 
## Óscar Pereiro Sio 
## Marcos Serrano Rodríguez 
## Jesús Blanco Villar 
## José Ángel Vidal Martínez 
## José Manuel Oliveira Boga 
## Raúl Rey Fomosel 
## José Bernárdez Boluja 
## José Luis Sánchez de la Rocha 
## Gustavo Miguel Otero Gómez 
## David Blanco Rodríguez 
## Gonzalo Rabuñal Ríos 
## Delio Fernández Cruz 
## Serafín Martínez Acevedo 
## Gustavo César Veloso 
## Jesús Rodríguez Carballido 
## Manuel Carrera Punzón 
## David García Dapena 
## Peio Arreitunandia Quintero 
Peio Arreitunandia (1974-2025)

## Carlos Canal Blanco 
## Gustavo Domínguez Lemos 
## Luis Fernández Oliveira 
## Pastor Rodríguez Barros 
## Véxase tamén
### Outros artigos
* Galegos no Tour de Francia
* Galegos no Giro de Italia

## Notas
Selección de fútbol de España de afeccionados

A **selección de fútbol de España de afeccionados** foi unha categoría non profesional da selección española de fútbol creada a mediados da década de 1950 que representou a España nas primeiras edicións dos Xogos Mediterráneos, na Copa da UEFA Amateur (acadando o título na edición de 1970) e nos Xogos Olímpicos de 1948 a 1988.

## Historia 
Debido ao regulamento dos Xogos Olímpicos que desde 1948 non permitía a presenza de futbolistas profesionais, diferentes seleccións rexistraron no certame xogadores afeccionados. Para os Xogos Mediterráneos de 1955, disputados en Barcelona, España presentou un equipo de afeccionados que finalmente logrou a medalla de prata. Porén, a Federación Española non se animou a crear un equipo olímpico de fútbol ata 1963, cando intentou clasificarse para os Xogos Olímpicos de 1964 en Tokyo. O equipo estaba formado pola mesma selección afeccionada que representara a España nos Xogos Mediterráneos de 1963. A pesar de eliminar de forma contundente a Suíza por un resultado global de 7-0, o equipo español non conseguiu acceder aos Xogos, ao caer derrotada diante de Hungría de Ferenc Bene, posterior campioa olímpica. A vitoria no segundo partido ante Nixeria e o empate contra o Xapón, permitíronlle ao equipo español pasar á seguinte rolda como primeiro de grupo, pero caeron eliminados en cuartos de final contra a selección anfitrioa, México.

En 1970, na segunda edición da Copa da UEFA Amateur, España gañou tres dos catro partidos da primeira fase, e nas semifinais logrou contra a anfitrioa Italia a maior goleada da súa historia, un 6-0. A final ante os Países Baixos rematou cun empate a un gol, o que provocou que ao día seguinte se xogase un partido de desempate no que os españois gañaron 2-1. Este partido supón o maior éxito da historia da selección española de afeccionados.

Na seguinte edición, España gañou os catro partidos da primeira fase pero nas semifinais caeu eliminada diante da selección anfitrioa, Iugoslavia. Para a derradeira derradeira Copa da UEFA Amateur, catro anos despois, España non presentou equipo. Nos Xogos Olímpicos de 1976 e de 1980, España caeu na primeira fase, mentres que nin sequera logrou a clasificación para os torneos olímpicos de 1984 e 1988.

## Notas 
## Véxase tamén 
### Bibliografía 
* 

### Outros artigos 
* Real federación española de fútbol
* Selección de España de fútbol

### Ligazóns externas 
* Copa da UEFA Amateur en rsssf.com .
Marie Jonet

**Marie Jonet Dugès**, nada en 1730 e finada en 1797, foi unha comadroa francesa.

## Traxectoria 
### Familia 
Marie Jonet Dugès era filla dunha parteira, pero o nome da súa nai non se conservou. Coñécese xeralmente co nome de "Madame Dugès", porque o seu marido era Louis Delzescauts-Dugès, un funcionario de saúde, quen lle transmitiu coñecementos.

Desde pequena, a filla foi unha compañeira constante e axudou á súa nai nos partos, que lle ensinou todo o que sabía sobre esta profesión.

### Carreira 
Jonet Dugès foi primeiro comadroa xurada ("sage-femme jurée") no Hospital de Chatelet.

Máis tarde, en 1775, foi ascendida ao cargo de matrona xefa do Hôtel-Dieu de París.

## Notas 
## Véxase tamén 
### Bibliografía 
* Aloïs Delacoux (1833): "Marie Jonet", en *Biographies des sages-femmes célèbres anciennes, modernes et contemporaines*. París: Trinquart.
Languedociano

O **languedociano** ou **lengadociano**

## Clasificación 
O languedociano é unha variante meridional do occitano, semellante ao provenzal. O languedociano mesmo ten unha variedade interna, que presenta o encontro de varias categorías dialectais occitanas.

## Uso 
As estatísticas oficiais francesas apuntan a unha cifra entre 500 e 700 mil falantes de languedociano, aínda que a cifra é difícil de determinar pola falta de información censual e os límites pouco claros entre os distintos dialectos. A UNESCO estima que o número de falantes é de 500.000 persoas, e clasifica a lingua como en grave perigo.

## Notas